
ААСО ЗИДАН СНЕС 


Ліє ся кров, але ніт ище войны. 


На Далеком Всході ліє ся кров: Отноше- 
ня меже Совітами и Япониом сут значно боль- 
ше напружены, як перед пару :днями. Япония 
ударила оружно на совітськы войска в заня- 
той провинции Чанг-Ку-Фенг и выперла их с 
той провинции. Бой тревал цілый день и в 
результаті было перешло 200 людей убитых 
и раненых. Были также -великы втраты в во- 
єнном материялі, ‘але помимо того. вт ище 
войны меже. Совтами и Япониом и вздае ся 
‚навт, же до войны той не прийде ище тепер. 

Безспорно послідный инцыдент ест по- 
важный. В Европі означал бы он'напевно вой- 
ну, але на Далеком Всході сут инши звычаи. 

В Европі смерть одного вояка може спри- 
чинити войну, а на границі мавджурско-со- 
вітской было. в послідных трох літах. около 
400 кырвавых нападов то с одной, то с дру- 
гой стороны и всьо скончило ся на протестах. 
В тых нападах нашло смерть пару тысяч лю- 
дей, але помимо того меже обома: державами 
пановал формально мир, а Европа о многых 
инцыдентах навіт не. знала. 

Причином тых инцыдентов ест нерегульо- 


вана граница меже Совітами и Манджуриом. 
Ціла погранична полоса єст ту спорна. И по- 
слідный инцыдент повстал на почві спорно+ 
го фалатка землі Чанг-Ку-Фен. Росия твер- 
дит, же земля тота належит до ней; а'Япония 
— же становит он землю манджурску. По чией 
сторон! ест правда, трудно сказати, раз. ніт 
вытыченой границы меже ‘тыма двома дер- 
жавами. Одно здає ся быти певне, же до того 
часу. Совітыыне. мали. в посіданю-той„Землі и 
заняли ю тепер, коли Япония занята ест вой- 
ном с Кытаєм. Думали Совіты,: же Япония не 
зареагує тепер на занятє Чанг-Ку-Фенга и 
тым. самым скршит ся значене Совітов на 
Далеком Всход!. Япония однак выступила 
оружно ‘и выперла совітскы войска с занятой 
землі. 

Як розвине ся дальше акция, покаже не- 
далека:будучность. Здає ся, же цілый инцы- 
дент закончит ся точным вытыченєм границ 
меже Совітами и Манджуриом, бо так Япония, 
як Совіты не прут до войны, а лем обом сто- 
ронам :росходит ся удержанє вплывов на Да- 
леком Всході. 


ПАДАРУ ВЕРТОЛЕТ СИРРОЗИ У УЖАС УЗИ ЕДЕ 
Блюхер хоче войны, Литвинов — ні. 


В московскых кругах военных и поли- 
тычных твердят, же министер ‘заграничных 
справ Литвинов пре до мирового полагодже- 
ня конфликту с Япониом. Натом1ст маршал 
Блюхер жадат енергичной. росправы с. Япо- 
киом и войсковы кругы переважат `мнінє, же 
Блюхер перефорсуе. свое жадане. 

Ришене в той справ! западе дня 10. серп- 
ня на скликаной на тот день незвычайной ' се- 
‘сии верховной Рады СССР. 

На сесии той буде присутствовати Блю- 
хер и давный дорадник кытайского правитель- 
ства, котрый тепер жие также в Кытаю, Бо- 
родин. На перешкоді до роспочатя войны Со- 
вітой с Япониом стоит факт, же Росия мае за 
малу СіТЬ желізнодорожну, ведучу на Дале- 
кый Всход, 

Совітскы газеты. бют с той причины на 
алярм, нарікаючи на цілковите загамоване 
розбудовы желізных дорог в Росии, а осо- 
бенно на Далеком Всході: 

Стан желізной дорогы сыбирской отби- 


ват ся тепер фатально на военных приготов- 
ленях Совітов и утруднят им положене па 
Далеком Всході. Транспорт, войск полноч- 
ным шляком морскым, вытыченым профес: 
ром Шмидтом, ест праві невозможный в виду 
малого числа пароходов, надаючих ся до: той 
ціли. Научены недавным досвідом Совіты не 
наміряют рызыковати решты' свой кораблей. 

В Москві с жалем подчеркуют, же в лі- 
тах 1936 и 1937 не побудовано ани одного ки- 
льометра новой желізной дорогы. От р. 1933 
побудовано всього 3200 кильометров желіз- 
ных дорог. Также плачевно має представля- 
ти ся там справа паровозов. На’ загальне чи- 
сло .24 тысяч штук близко половина то ста- 
ры грухоты. Прото тыж газеты домагают ся 
будовы новых паровозов. | \ 

Нич дивного, же комисар комуникации, 
Лазар Каганович мае много клопотов, бо ата- 
куют его партии и газеты и не знати, чим за- 
кончат ся тоты атакы. 


Рок У. 


Пренумерата в краю: 

30 грошей місячно, 

80 „.  квартально, 
1.50 8 полрочно, 
3 зл. рочно. 


В АмерыцЕ: 1 дол: рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., Ч? сто- 
‚| роны 60 зл., */* стороны 35 зл., 
чз стор. 20 зл., Чав стор. 10 зл.; 
оголошеня. малы за 1 мм. 20 тр., 
в текст! 30 гр., перед текстом 
40 тр: При місячном и долшом 
отолошеню значна знижка. 


Конто чекове Нр. 404.155. 


С німеччины. 


В Німеччині: не могут быти лікарами жи- 
ды. Ведля зарядженя. гитлеровскых властей с 
днем. 30. вересня того року буде отобране пра- 
во выконываня практыкы в Німеччині всім лі- 
карам жидам. В случаях особенных може ми- 
нистер внутренных справ пересунути термин 
отобраня практыкы лікарской гдеякым жи- 
дам. Тым жидам - лікарам, котры бороли ся 
на фронтах в, обороні Н1меччины роспоряд- 
жене предвиджат невелику пенсию. 


100.000 жидов вызджат с Н!меччины. С 
Німеччины мае выйхати ище в том році 
10.000 жидов. Меженародны жидовскы орга- 
низации старают ся достати позволене на вы- 
ізд передовсем тых жидов, якы находят ся в 
концентрацийных таборах. Жиды тоты мают 
быти освободжены с таборов аж по предав- 
леню шифкарт и емиграцийных документов. 

С Німеччины на 800.000 жиючих там жи- 
дов выіхало уж до тепер 250.000 жидов. 


ОБД МВНР И ИА АЛЦИЕ У МАЧЕ 
С Росии. 


Рост религийности в Совітах. 
гнобленя  религийности в Росии, религий- 
ность росне там стало. Газета „Безбожник“ 
подае, же антырелигийна пропаганда в .часі 
выборов до верховных рад в совітской Ро- 
сии не дала ниякых усшхов. 


Помимо 


Два совітскы офицеры хотіли втечи. Два 
офицеры совітской армии, поручник Вакулин 
и майор Волков, котры находили ся на выг- 
наню в м!сцевости отдаленой о 100 км. от ес- 
тонской границы, постановили втечи с боль- 
шевицкого раю. Были уж недалеко границы, 
коли их высліджено и погнано за нима на 6 
самолетах. Самолеты догнали их и задержа- 
ли. Майор Волков стрілил до себе, хотячи ся 
убити, але лем ранил ся. Обох розстріляно на 
місци. 


Коллонтаєва завозвана до Москвы. Со- 
вітскый посол в Штокгольмі Коллонтаєва до- 
стала завозванє явити ся в Москві и выіҳати 
там: самолетом. 

О Коллонтаевой кружат поголоскы, 
попала в немилость Сталіна. 


же 


Стр. 2. 


ЛЕ М Ко” 


Где можна емигровати. 


Европа ест назагал перенаселена и про- 
то правительства праві всіх европейскых дер- 
жав старают ся найти отвітны для европейцов 
терены емиграцийны. 

В справі той забрал голос англик Михаил 
Терры, оден с найлучших знатоков Австра- 
лии, автор численных описов той мало зна- 
ной и найслабше населеной части світа. 

Терры на вступі подає, же Австралия мо- 
же помістити и дати удержанє 50 милионам 
людей. Єго мнінєм до Австралии могут выіз- 
джати лем люде здоровы и трудолюбивы, а 
при том такы, котры выдержуют добре спе- 
ку. Сильным, здоровым, вытримуючим добре 
горячо и трудолюбивым людям радит он вы- 
1зджати до провинции Кенеслянд на плянта- 
ции бананов, дугану и ананасов. Там будут 
чути ся они добре и найдут роботу при плян- 
тациях, або на великых фармах, где ховат ся 
овцы на пространствах, выносячих от 25 ты- 
сяч до 1 милиона акров. Робота там однак 
тяжка и знести ю можут лем сильны, молоды 
и здоровы люде. 2 

Людям женатым с родинами радит Тер- 
ры выізджати до провинции Виктория, где 
находят ся урожайны поля, або в окремности 
міста Аделяида, где находят ся прекрасны о- 
вочевы сады. Емигрант може спровадити ту 
сміло жену и діти и выживити родину с ово- 
чей поля, котре буде обрабяти без надм!рной 
роботы. Людям с родинами не радит он іхати 
до пущ австралийскых, бо при корчованю де- 
рев и вырубі той пущи могут дати собі раду 
лем люде здоровы и сильны. В самой середи- 
ні той пущи ест німецка кольония. Жиє там 
уж трете поколінє. Мают там тихе, здорове 
місточко с чистыма домами, окруженыма са- 
дами, побудовали костел лютеранскый, мают 
власны школы.и уряды. Даремно глядал бы 
дакто в том місточку и окрестности англиков. 


Европы, як полночна. На полночи єст страш- 
на спека суха, шкодлива сильно для дзоровля. 
На полудні єст в воздусі досыть пары водной, 
што позвалят европейцам выдерживати луч- 


`ше горяч и творит условия добры для здра- 


вя, особенно для дітей. 

Давнійше терены полуднево-австралий- 
окы не мали комуникации. Тепер ест иначе. 
Комуникация желізнодорожна, а особенно ле- 
тнича ест знаменита. Величезны амерыкан- 
скы самолеты комуникацийны прилітают до 
полуднево-австралійскых міст два раз денно. 
С Аделяиды до Дарвины. можна перелетіти в 
24 годинах, а давнійше тото ‘само’ отдалене 
перебывало ся лем пароходом вздовж прибе- 
режя, што тревало З тыждні. 

Чом же, єсли так, не емигруют масово лю- 
де до Австралии? 

Бо их не стати. Подорож до Австралии 
коштує много, а кромі того права имиграций- 
ны в Австралии сут дост остры. Там не при- 
нимают никого без грошей, хыбаль в том 
случаю, если бере єго до себе .родина, або 
знакомы, якы жиют уж в Австралии. Кто не 
має знакомых, або родины, котра бы зару- 
чила за приізджаючого, тот мусит выказати 
ся якымси капиталом, штобы не быти тяга- 
ром австралийскых властей. 

Люде родинны мусят мати по крайной 
мірі 750 фунтов (7,500 зл.) готовых грошей, а 
кто приізджат сам, без родины, тот мусит ся 
выказати сумом 50 фунтов (1.250 зл.). С та- 
кым капиталом може роспочати там каждый 
нове жите, в новой незнаной части світа. 


Хотіл ся поколысати и повісил ся. На цер- 
ковных луках села Борово, повіт костополь- 
скый, оден хлоп косил сіно и оставил дома 
своего 5-літного сына без опекы. Хлопец хо- 

Отпадкы мают также 
свою вартость. 


Каждого року спроваджат Польща с ин- 
ших держав много старого желіза и инших 
отпадков и платит за тото высокы сумы. Гро- 
ши тоты идут‹за границу втотчас, коли у нас 
в каждой прав! хаті вышмарят ся на смітник, 
або до придорожных ярков масу річей, ко- 
тры здают ся нам непотребны. Старый дыра- 
вый желізный горнец, переломлена подкова, 
огниво с ретязи, рижны шматы, то всьо річи, 
корты уважаме за ничварты, а котры уміло 
выкористаны могли бы обогатіти наши села и 
край цілый. 

Вагу збераня отпадков пригадала широ- 
кым масам населеня акция т. зв. 
збераня 


„весняных 
порядков“ и пропаганда отпадков 
всілякого’ рода. Через пару місяцов ишол по 
цілом краю клич: „не марніти валяючого ся 
добра и поменьшати масовый привоз всіля- 
кых отпадков с чужих краєв“. 

Клич незвычайно рациональный, бо не 
лем край выдае непотребно гроши за товары, 
котры лежат у нас на смітниках, але кромі то- 
го выставляме собі свідоцтво незарадности и 
браку змыслу ощадности. Але клич тот не 
унято належито и не усвідомлено мас о гос- 
подарчом значеню выполненя того клича. В 
многых закутинах краю населене не знало, 
чом кажут ему робити порядкы. Многы были 
переконаны, же ест то лем панскый вымысл, 
не приносячий никому користи. Притом ник- 
то не задал соб! ‘труду, штобы перевезти ор- 
ганизацию збераня старых, непотребных рі- 
чей. Оказало ся, же ніт по просту где склада- 
ти отпадков. Трудно преця в каждой хат! ро- 
бити складпотолченых '"фляшок, `фалатков 


бляхы, або желіза, старых пуделок от пасты 
до черевиков, пуделок от сардынок, подер- 
тых шмат и т. д., бо с того не было бы и так 


Сут там самы німцы, котры и тепер в третом 
поколіню говорят по німецкы не горше от 
берлинчиков. 

Терры єст мніня, же полуднева 
лия ест климатично отвітнійша для людей с 


Австра- 


тіл поколысати ся, перешмарил мотуз через 
галузь дерева и заложил шию в засилку мо- 
туза. Коли отец вернул до хаты, застал не- 
счастну дітину задушену. 


ниякой користи, бо властитель тых отпадков 
не знал бы што с нима зробити и кому их про- 
дати. 


Доконч. на З стор. 


М. А. Т. 


Вспомины с р. 1934. 


Рок 1914. был заповідал ся для селян незвычайно добре. На полях 
хвіяло ся высоке, о тяжкых колосках, зерно, в садах галузи дерев гну- 
ли ся аж до землі под тягаром овочей. Народ тішил ся в надежд пре- 
красных урожаев. Радость однак скоро замінила ся в безпокойство. 
В початках липня росышла ся вість о убийств! австрийского престоло- 
наслідника и его жены в Сераево и от того часу всі почали говорити 
о грозячой войні. Люде ходили застараны, што то буде, што то буде? 
Аж 31. липня оголошено загальну мобилизацию, а в слід за ньом рос- 
почали ся ревизии и арештованя спокойного населеня. Не было села, 
не было може й одной родины в наших лемковскых горах, где не до- 
ходили бы патрол! австрийскых жандармов, видячих у каждого здраду 
и длане на шкоду державы. 

Я был втотчас молодым учителем в Крыниці — Сел! новосандец- 
кого повіта. Посаду тоту дастал я в осени попередного року по пис- 
`менной похвал! за совістне выполняне учительскых обовязков. По зло- 
женой службовой присязі новосандецкый староста (Стржельбицкый) 
в долшой промові выхваляв мою дотеперешну діятельность и желал 
мен! такых самых усшхов у будучности. Молодый, довірчивый, не зна- 
ючий фальшу, вірил я так сильно словам старосты, жё помимо ареш- 
товань, ани мен! в голову не пришло, што могут и мене арештовати. 

В понеділок дня 3. серпня выіхал я на торг в Мушину и там хотіл 
я видіти ся с д-ром Александром Гассаєм, ведучим в Мушині адвокат- 
ску канцелярию. На рынку полно войсковых патролей, переходячих 
в ліво и на право. Я направил свои крокы ку домови д-ра Семена Бу- 
лика, где містила ся адвокатска канцелярия и вижу, што одна патроль 
иде в слід за мном. Канцелярию застал я закрыту, а служанка сказала 
мені через плот, же др. Гассай и солицытатор Янович, оба выіхали до 
войска. Удивила мене тота вість, бо я знал, што д-р. Гассай не служил 
николи при войску, але служанка, моргаючи в сторону перешедшой па- 


троли, не хотіла нич больше сказати, в виду чого я вернул на рынок, 
а за мном знова поступала патроль, котра повернула назад, перешов- 
ши пару кроков за дом д-ра Булика. 

На рынку увиділ я, што жандарм провадят Алексия Милянича, 
управителя школы в Поворознику, котрый день передом наруковал до 
войска, яко резервист и служил в Мушині. Народ почал всіляко пояс- 
няти собі єго арештованє. Одны говорили, же зголосил ся поздно до 
войска, другы подавали инши причины, а нашли ся и такы, котры упе- 
рали ся при том, же выкрыто страшный заговор сорваня желізно-до- 
рожного мосту на Попраді и тунелю в Жегестові и же многы, а меже 
нима и Милянич сут замішаны в тот заговор. 

Не ориєнтуючи ся в положеню, я вычул одно, а именно, што гро- 
зит и мені опасность, бо знал я добре так д-ра Гассая и Яновича, як и 
Алекс. Милянича и знал положительно, што не тяжит на них жадна про- 
вина. Тепер одинокым моим желанєм было достати ся як найскорше 
до хаты, ку жені и дітям. На рынку встрітил я пок. Стефана Крыницко- 
го, позднійшого талергофца, и разом с ним и пок. Николаем Громо- 
сяком, (также талєргофцем, засудженым войсковым судом во Відні на 
кару смерти), коньмы Крыницкого, выіхали мы до Крыницы. По дорозі 
увиділи мы, што ціла школа в Поворознику и дом Алексия Милянича 
окружены жандармами. Не трудно было догадати ся, же переводят 
у него ревизию. Ідучи дальше, встрітили мы людей, котры іхали с Кры- 
ницы. От них узнали мы о арештованю пок. о. Гавриила Гнатышака, 
настоятеля прихода Крыинца и єго двох сынов пок. Теодора, юриста, 
помершого в р. 1915. в тюрмі во Відні и Александра, студента ветеры- 
нарии, причом знова повторено нам байочку о сорваню моста на По- 
праді и тунелю в Жегестові. 

Нетерпеливо доізджали мы до Крыницы и ниже крыницкой церквы 
не выдержали нервы пок. Николая Громосяка. Он соскочил с воза, по- 
пращал ся с нами и поручил сказати єго жені, што буде жити на „Рун- 
ку“ (величезны лісы в горах над Крыницом). Мы поіхали дальше. На 
торговиці увиділи мы купку людей. Со середины толпы доходил нас 


Ч. 50. (214) 


„ЛЕН Мы КЭ Ог 


Выкористуйме належито землю. 


Послідны 2—3 рокы были для селян 
планны. Отчули тото особенно горскы села, 
котрых головным доходом єст статок и па- 
ша. Тымчасом в послідных. роках ‘было все 
мало паши, што спричинило, же змаліло . ся 
также число худобы, а в сд за тым каждый 
газда мае меньше стаенного навозу и через 
тото его грунт стае ся яловый и неурожай- 
ный. Особенноупотершли от того господар- 
ства меньши (а инших в наших горах ніт), ко- 


Отпадкы мают также свою вартость. 
Доконч со 2 стор. 

Штобы отпадкы приносили користь, тре- 
ба конче урядити по містах и селах магазыны, 
котры бы заняли ся зберанєм тых отпадков. 
Єсли повстанут такы магазыны, не буде ся 
валяти по смітниках и дворах нияка річ, ко- 
тра представлят хоц бы не знати як малу вар- 
тость. По селах помимо незначной поправи 
ест все ище так великий брак гроша, же и 2—3 
гроши сут для неодного хлопа добры и каж- 
да газдыня, знаючи, же за стару рянду, або 
дыравый горнец достане сірникы, або пару 
грошей не вышмарит ничого, а всьо понесе 
до магазыну и продаст. 

Трудно однак вымагати, 


штобы кажда 


річ ишла с горы и штобы всім занимали ся’ 


уряды. Уряды, хоц бы и найліпши, не потра- 
фят дуже зробити, єсли не найдут в своєй ро- 
боті подпоры цілого населеня. Прото и в спра- 
ві збераня отпадков ціла робота повинна 
впасти на місцевы организации. 

В многых наших селах сут уж коопера- 
тывны склепы, а где их ніт, там треба их за- 
кладати. Ревизийны Союзы кооператывов по- 
винни заинтересовати ся справом купна и 
продажи отпадков и повідомити кооператы- 
вы, якы отпадкы и по якой ціні могут они ку- 
повати господарскы отпадкы и кому их про- 
давати. Заряды кооператывов повідомлят о 
том своих членов и напевно в скором часі 
найдут ся всі отпадкы в склепі. 


тры, не маючи готовых грошей, не могли со- 
бі позволити на дорозший способ господаркы, 
бо не мали за што куповати штучных наво- 
зов. Так отже не лем через посуху, але и про- 
то, же слабше навожено грунт зменьшили ся 
землеплоды, што стало ся причином, же гос- 
подарства малы дальше бідніют. я 

Мале навоженє стаєнным и штучным на- 
возом, а также компостами и навозами зеле- 
ныма зменьшало запас порохнячкы в грунті, 
котре меже иншима користями, має также 


свойство задерживаня в собі воды и готово- 


го рослинного корму. Знане ест, же штучны 
навозы лем втотчас могут быти належито вы- 
користаны, коли в грунті ест достаточне коли: 
чество воды, а тото знова вяже ся сильно с 
тым, килько ест в грунті порохнячкы. Ссли 
порохнячкы в грунті ест мало, то легко може 
ся притрафити, же вода выполоче навозы с 
переораной верствы грунту до верств глуб- 
ших и рослины не мают с того ниякой кори- 
сти. А 

С того выходит, же найважнійшим ста- 
ранем каждого селянина повинно быти прид- 
бати земл! якнайбольше порохнячкы. Штож 
то ест тота порохнячка и як ю придбати? По- 
рохнячка повстає с перегнилых рослин. В лі- 
сах маме ей досыть, бо там што року гниє 
листе с дерев и некошена трава, але на грун- 
тах орных и луках.зменьшать ся ей с каждым 
роком и мусиме: от часу до часу пополнити 
бракы порохнячкы в землі. Робиме тото че- 
рез навожене стаенным навозом, в котром 
перегнила стелена под худобу солома, або 
через компостоване грунту и зелены навозы. 

О компостах писали мы уж нераз. Тепер 
пригадаме лем коротко, же компост робит ся 
через. укладане на одну купу ‹ всіх ‘отпадков 
паши и рослин( где они гниють и творять по- 
рохнячку. Компост ест незаступленым наво- 
зом, особенно на луки и огороды яринны. 

Збогатіти грунт в порохнячку можна та- 
кже через с1яне гдеякых мотыльковых рослин, 
котры потом не збераме с поля, лем приорюе- 
ме. У нас практыковане ест с1яне на тоту ціль 


Стр. 


лубину. Лубип, як также ме: уж пибАЛи, "єт 
жолтый и синый. Лубин жолтый вырастат ‘и 
на яловых шсках, лубин синый потребуе уж 
кус сильнійшой земли. лене сіют лубин мі- 
шаный. 

Але у нас сіют звычайно лубин на весну`и 
позваляют єму рости ціле літо. Через тото 
тратиме хосен с фалатка грунту: через оден 
рок, што ест великом втратом, особенно при 
малых господарствах. Прото’ лубин лучше ест 
сіяти аж по собраню зерна с поля. В таком ра- 
зі треба ся однак с оранем грунту и с за вом 
лубину барз понагляти. Ту не можна втрати- 
ти ани одного дня и грунт треба орати того 
самого дня, коли зграбало ся зерно. Дней: те- 
плых остало не дуже, прото каждый день ест 
дорогый. 

Засіяный по зерняных роботах лубин вы- 
росне ище великый до зимы, если лем найде 
в грунті тоты складникы, якы потребує, Сут 
то фосфор и потас. Азоту лубин не потребує, 
бо он сам обогачат азотом землю и в том 
именно лежит єго погнойна вартость. 

С приоранєм лубину не належит понагля- 
ти ся. Приорюе ся єго аж при перших примо- 
розках. Штобы лубич легче было приорати, 
добре ест привалити лубин до землі в напрямі 
оркы. Зелены погнои дают землі потребну 
порохнячку, а надто, если сут то рослины мо- 
тыльковы, — обогачуют землю в азот. 

Прото тыж по зеленых погноях при до- 
даню навозов фосфоровых (жужл!) и потасо- 
рых (соль потасова) удадут ся нам всі засівы, 
а также и рослины окоповы. 


Кара за голосны розговоры. В Смирні в 
Турции укарано понад 100 жидов гривном по 
1 фунт! турецком (4 зл.) за тото, же на ули- 
цах говорили занадто голосно в языц! жидов- 
ско-испанском. Така кара буде накладана на 
всіх, котры будут говорити голосно на улицах 
и публичных площах в чужом (нетурецком) 
языці. Таке зарядженє выдано в Греции уж 
давно и дало оно добры результаты. 

Сподівают ся, же в коротком часі укаже 
ся таке саме зарядженє также и в Стамбулі. 

страшный плач и йойк женщины. То покойна Малинячка плакала и дер- 
ла на собі одеж по заарештованю єй мужа Клементия и сына Михаила 
Малиняков. 

Дома узнал я, што жандармы пытали ся уж и за мном и арештова- 
ли моего товариша Осифа Єнкалу, якый гостил у мене в часі закаций. 
му завдячам оден день свободы, В виду того, што. я всього неполный 
рок жил перед войном в Крыниці, жандармерия крыницка, не знала ме- 
не и приняла за мене моего гостя и друга Осифа Єнкалу, теперешного 
учителя в Вороблику Королевском. Его перевезли до Нового Санча 
и там выяснила ся ошибка. От прибыли однак голова не болит. Его 
не освободили, а за мном прислали на другый день (вторник 4/УШ. 
рано). В селі по приарештованю пок. о. Гнатышака с сынами, Малиня- 
ков и Єнкалы послідовал переполох. Люде як бы зразу притихли, го: 
ворили шопотом и ждали неспокойно дальшого ‘розвитя событь. Я с 
женой .рішил. переіхати в Лабову новосандецкого пов., где! жили ро- 
дичи моей жены (пок о. Юанн Хризостом Дуркот), — вынаняли подво- 
ду, котра мала приіхати о 4. год. рано во вторник и нас перевезти. 

Час по полудни перешол нам на пакованю гдеякых річей и псряд- 
ках. | 

Што хвиля заходили, ку нам стревожены знакомы за порадом, чи 
помочом. Тот боял ся, бо у него дома находит ся стрільба (Фузия), 
инший мал рожок пороху до розбиваня скал, а ту тепер война и жан- 
дармы посудят, же то хотіло Ся розбивати мосты и тунелі. В загалі 
жандарм вырос тых часах до небывалого значеня и силы. Народ яе 
боял ся никого, лем жандарма. Жандарм, то был все могчий пан, ко- 
трый мог арештовати, здівати ся над народом, застрілити любого че- 
ловіка, знищити родину, або и ціле село. Тому власть, яку достали жан- 
дармы в том часі, выкористали они в полном змыслі того слова и с жа- 
лем ствердити треба, же их діятельность не приносит чести ТЫМ, мни- 
мым сторожам ладу и порядка. Як колиси в давных часах матери стра- 
шили своих дітей татарами, так тепер само пригадане або появлене ся 
австрийского жандарма’ наповало всіх страхом. \ 


Дня 4. серпня рано, сейчас ‘по приїзді. подводы, котром мали мы 
выіхати до Лабовы, явило ся у нас в хаті шестох вояков под проводом 
ославленого в повіті сандецком жандарма, Баця. Почали переводити ре- 
визию и забрали всі рускы книжкы и листы, а погодивше Баць задер- 
жал мене, обясняючи, што має порученє допровадити мене до -ста- 
роства в Новом Санчі. На пытане, якы ричи взяти с собом, заявил, што 
не потреба нич брати, бо я іду лем для переслуханя и верну скоро. До- 
провадили мене до. громадского уряду в Крыниці Селі и там ждал я на 
поізд. Тымчасом жандармы глядали Николая Громосяка. По якых: двох 
годинах безуспішного гляданя вернул Баць и мы поіхали до Мушины. 


`Ту, на стации заявил мені комисар староства гр. Лось, што я есм ареш- 


тованый и приказал отставити мене до арешту при повіт. суді в Муши- 
ні. Там были уж управитель школы в Поворознику, Алексий Милянич, 
лісный камеральных лісов, Алексий Громосяк (теперешный войт в Кры- 
ниці), Иван Савка, писар при суді в Мушині, оден екзекутор податко- 
вого уряду в Мушині и Иван Андрейко, студент прав в Тыличи (теље- 
решный староста в Чехословакии). Не знати чом всі арештованы при- 
знавали, же найбольше провинившим ся .єст Андрейко .и старали ся 
сторонити от него. Може быти, же спричинил тото сам Андрейко опо- 
віданєм, як поступали жандармы при єго арештованю. . Коли при -аре- 
штованю другых’ поступали они досыть вздержано и коректно, то.при 
ревизии и арештованю Андрейка здівали ся сильно, пугаючи его. все 
смертю. Слова, як нпр.: „по цо пан берже пєньондзе, пржеце пан итак 
не бендзе жил длуго“ и тым подобны зробили так сильне вражене на 
Андрейкі, же он сам повірил в свою провину и дал ся забрати без гро- 
ша в кышени и ждал момента свого засуда. рыли 

В таком росположеню духа застал я єго в Мушині и много › часу 
было потреба, покаль я єго переконал, же ніт ниякого основаня до его 
засуда. Правда, я втотчас вірил ище в справедливость и аж погодивше 
переконал ся, же житє людске в часі войны цінит ся не больше житя 
мухы. ( 
Продолжене в слідуючом числі. 


Стр. 4. 


| Што чути в світі ив краю 


30 хворых на проказу утекло с изоляций- 
ного табора в Румунии. В кольонии прокаже- 
ных в місцевости Фикилєсти занотовано пе- 

‚ред тыжднем, же утекло от тамаль 30; хво- 
рых, в том числі мужчины и женщины. Всі они 
збіжали в напрямі недалекого. міста. Зааляр- 
мована жендармерия задержала хворых у во- 
рот міста и нагварила их до. повороту до обо- 
за. 


Заборонено торгы худобы. В виду ширя- 
чой ся у рогатой худобы слинавкы забороне- 
но. в: многыхім)стах зганяти на торгы ‘рогату 


худобу: За невыполнене того заказу, грозит 
высока. грошева кара. 
4 милионы людей, котры не мают граж- 


` данства. По світовой войн! маса людей мусіла 
оставити свой родный край и крыти ся в чу: 
жих державах. Уряд статыстычный для справ 
емиграцийных подає, же такых людей, котры 
блукают по чужих: державах єст аж 4. милио- 
ны. Серед них ест 1% милиона людей, котры 
утекли с Росии, 1% милиона греков, якы уте- 
кли с Малой Азии, 350.000:армян, 131.000 жи- 
дов німецкых, 25.000 арабов с Ираку, и.около 
** милиона людей, котры утекли.с давной Ав- 
стрии, Италии, Венгрии, Испании и инших. 


Тримати убийцу. В вязниці в. Вейгерово 
на Поморі сідит' естонскый моря Сиг, засу- 
дженый на кару 10 літ вязницы за убийство 
своєго краяна, моряка Берендсона. 

Недавно до єго келі впроваджено финс- 
кого моряка за тото, же волочил ся по порті. 
Сиг, коли увидм фина, сорвал ся ‹с прычи, 
схватил его и почал кричати“: „тот забил Бе- 
рендсона а я єсм невинный“! 

Сторожа розділила их и помістила фин- 
ского моряка в другой келі. Сиг зажадал при- 
кликаня его адвоката и заявил єму, же фин, 
котрого познае по шрам! на лиц! убил Бе- 
рендсона и ‘от'іхал пароходом в чужи краи. 
В виду того, же Сиг таксамо боронил ся пе- 
род судом, ‚ задержано в вязниці финского 
моряка и отбуде ся нове слідство в «праві 
убийства Берендсона. 

Фин, коли: дов дал ся, о што, ходит; зая- 
вил, же выкаже, же втом часі находил ся в 
другом місті и не мог забити Берендсона. 
Справа выкликала в Гдыні велике заинтере- 
соване. 


Хлоп купил чорта. Наивность людей с се- 
ла и их віру в рижны чары выкористують ча- 
сто’ ошусты. Недавно мал місце такый случай: 
До міста Холма приіхал „ворожбит“, котрый 
мал „лікы на всі згрызоты“. Голосило ся. до 
него много с доокресіных сел, котрых он вы- 
користовал немилосердно. Раз .зголосил ся 
до него хлоп с села Людвинова и просил „во- 
рожбита“ о раду, як мог бы он отобрати гро- 
ши от должника. „Ворожбит“, котрый мае ра- 
ду на вс! згрызоты и звязь с надприродныма 
силами, предложил хлопу, же продасть ему 
своего „чорта“; котрый допоможе отобрати 
ему гроши напевно. Хлоп заплатил 100 зло- 
тых и счастливый вернул до хаты. Дома че- 
рез. 2 тыждні ходил каждой ночи о’ 12-ой го- 
дин! до ольшины и там рысовал показаны му 
знакы и повтарял выучены слова, але ани чорт 
ани должник не приходил. 

Знетерпливленый тым хлоп дал знати по- 
лиции, котра заинтересовала ся продаючим 
„чорты“ ворожбитом. 


Небывале землетрясене в Греции: Небы- 
вале в сил! землетрясенє мало недавно місце 


Отвит. редактор: Гарас Громосяк в Крыниці, 

в'Греции. Тревало оно недолго, всього. лем 10 


секунд, але наробило страшных втрат. Часть 
Греции выглядат, як бы страшне кладбище. 
Найбольши втраты понесла провинция Атты- 
ка и окрестности положены над каналом Ев- 
рипос. Под розвалинами домов згынуло па- 
русот людей. ‘Село Галькусси запало ся ціл- 
ковито, а село Палятея ест цілковито знище- 
на. Знищены сут также: Татон, Танагра, Ко- 
пандрити и Какосс-Алесси. Втраты сут огром- 
ны. Всяди сут убиты и тысячи раненых. 


Трагична катастрофа польского самолету 
в Румунии. Перед трома тыжднями мала місце 
недалеко Черньовец в Румунии страшна ката- 
строфа польского комуникацийного ‘самоле- 
та, в котрой втратило жите 14 людей, в. том 
числі троє обслугы. Причины: катастрофы не- 
выяснено дотепер.. Заходит. подозрінє, же пе- 
рун ударил в кадолб самолета. Был бы то не- 
встрічаный случай в историй воздушной ев- 
ропейской комуникации, бо до. тепер не тра- 
фило ся ище николи, жебы гром ударил в.Ев- 
ропі в самолет. 


Торговля Польщи с другыма державами. 
Дня 18: м. місяця приіхала до Ошмян в вилен- 
ском воєводстві: войскова комисия с Греции 
в ціли купна коней для трецкой армии. Тамты 
стороны сут славны.с добрых ремонтовых ко- 
ней кавалерийского тыпу. 


(ач МЕ мд 


Отділеня: 


БЕЗОПАСНОСТЬ. 


Крыницкы 


КРЫНИЦА, 
ВЕЛИЧКА, 


ДЕРЖАВНЕ ЗАВЕДЕНЕ КУРАЦИЙНЕ 
В БЕСКИД! ЗАПАДНОМ 


КРИНИЦА 


Доізд СКОРЫМА ПОІЗДАМИ через Тарнов-Новый Санч 
ВАГОНЫ СЫПЯЛЬНЫ 


15 жерел щав жедлізисто-земельных, богатых в безводник угля. — 
Здрой Зубера, найсильнійша щава алькалична Европы. ‹Польске Виши), 
купелі минеральны: квасоуглевы и боровиновы. КУПЕЛ! СОНЕЧНЫ. 
Заведенє заосмотрене в найновійши приряды лічничи. — — 

Купель газовы сухы. 


Пияльня ‘и лазенкы, огріваны в зим! центрально. — Дом здроввый 
покои с теплом водом, 


РЕСТАВРАЦИЯ. — ДАНЦИНГ — ЧИТАЛЬНЯ — РАДИО 


Театр в сезон! головном, кино, спорты літны и зимушны, 


воды лічат: 


хвороты’сердця, жолудка, жолчи, печенкы, проводов мочовых, женочи, 
малокровив, нервы — дійствуют добре на переміну материи и т. д. 


Ч. 30. (214) 


Также Голяндия замовила в послідном 
часі.в Пельщі 930 тон всілякого .жёліза, пе- 
важно штаб. Кромі того польскы гуты: мают 
достати замовленє на желізо до Голяндскых 
Индий в количестві 1.200 тон. 


Страшна нужда емигрантов' с Росии. 
Недавно власти на Волыни. приступили до 
ловленя’ жебраков. Показало ся, же’ меже же- 
браками находит ся пару бывших царскых 
офицеров, котры, ‘не маючи средств: до житя 
и не могчи достати роботы, были примушены 
вытягнути руку за ‘прошеным. хлібом. 

Цікаве ест однак и тото,. же пару жебра- 
ков рекрутовало ся с помеже.волынскых хло- 
пов, маючих свои господарства; доходячи до 
15 гектаров грунту. 


Жнива в том році выпали добре. Зерняны 
роботы. сут уж праві в цілом краю окончены. 
Остали лем ище горы, котры при обчисляню 
зерна не грают ролі, бо в горах `и в найуро- 
жайнійших роках треба хліба докупити. 

Организации рольны  обчисляют тогоро- 
чны жнива, яко, добры. 


РРЛ УБЕ ИЕН О ИЗВИНИТЕ ЧАВ 
ПОМТЩАЙТЕ 
ОГОЛОШЕНЯ 

„ЛЕМКО“, 


В ГАЗЕТІ 


Комунальна Каса Ощадности 
Повіта Краковского в Кракові 


Рок:основаня 1882. 


`ЦЕНТРАЛЯ КРАКОВ, УЛ. ПИЯРСКА 1. п, 
“ “тел. 115-97, 131-73, 101-03. Ме а! 


112, 
тел. 6, 


тел. 


Всі порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЕТОК ВЛАСНЫЙ ОКОЛО 6.000.000 ЗЛ. 


ДОБРЫЙ ПРОЦЕНТ. 


— ЗДРОЙ 


. 


Гипография А. Гольдмана, во Львові, ул. Сикстуска Ч. 13. 


